# RASEINIŲ RAJONO SAVIVALDYBĖS ADMINISTRACIJOS

### **SOCIALINĖS PARAMOS SKYRIUS**

AIŠKINAMASIS RAŠTAS

|  |
| --- |
| **Dėl TARYBOS sprendimo „DĖL RASEINIŲ RAJONO SAVIVALDYBĖS TARYBOS 2019 M. SAUSIO 24 D. SPRENDIMO NR. TS-11 „DĖL VAIKŲ DIENOS CENTRŲ VEIKLOS PROJEKTŲ FINANSAVIMO TVARKOS APRAŠO PATVIRTINIMO“ PRIPAŽINIMO NETEKUSIU GALIOS” PROJEKTO** |

2020 m. gruodžio 7 d.

Raseiniai

|  |
| --- |
| 1. ***Parengto projekto tikslai ir uždaviniai.*** |
| Parengto projekto tikslas – pripažinti netekusiu galios Raseinių rajono savivaldybės tarybos 2019 m. sausio 24 d. sprendimą Nr. TS-11 „Dėl vaikų dienos centrų veiklos projektų finansavimo tvarkos aprašo patvirtinimo“ (toliau – tvarkos aprašas) su vėlesniais pakeitimais nuo 2021 m. sausio 1 d. |
| 1. ***Kokių pozityvių rezultatų laukiama.*** |
| |  | | --- | | Lietuvoje veikia daugiau nei 400 vaikų dienos centrų. Siekiant, kad visuose juose vaikams būtų teikiamos vienodai kokybiškos paslaugos – nesvarbu, ar vaikas gyvena mažame kaimelyje, ar didmiestyje – nuo 2021 metų iš valstybės ir savivaldybių biudžetų finansuojami dienos centrai turės būti akredituoti. Nauja tvarka ne tik užtikrins kokybiškesnes paslaugas vaikams – patys dienos centrai gaus tvaresnį ir stabilesnį finansavimą.  Rajono Savivaldybės administracija, vadovaudamasi tvarkos aprašu, iki šiol vaikų dienos centrus finansavo skelbdama konkursus, o tai reiškia, kad dienos centrai negalėjo planuoti savo veiklos ilgesniam laikotarpiui, finansavimas juos pasiekdavo ne nuo pat kalendorinių metų pradžios, o nuo konkurso laimėjimo.  Atsižvelgiant į Socialinių paslaugų įstatymą, kuris numato, kad nuo 2021 m. vaikų dienos socialinę priežiūrą įgyvendinantys vaikų dienos centrai turės būti akredituoti savivaldybėse, kuriose vykdys savo veiklą ir kitus priimtus teisės aktus, reglamentuojančius socialinės priežiūros akreditavimo procedūras ir nustatančius reikalavimus ir rekomendacijas įstaigoms, pageidaujančioms teikti akredituotą vaikų dienos socialinę priežiūrą, vaikų dienos centrams bus skiriamos valstybės ir savivaldybių biudžetų lėšos ne konkurso būdu, o akreditavus įstaigą ir pagal pasirašytą finansavimo sutartį. Dabar galiojantis tvarkos aprašas nuo 2021 m. sausio 1 d. bus nereikalingas ir todėl parengtas šis sprendimo projektas. | |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų priimto projekto pasekmių nenumatoma. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Sprendimo projekto antikorupcinio vertinimo atlikti nereikia. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Sprendimo projektas suderintas su Raseinių rajono savivaldybės administracijos direktoriumi, Biudžeto ir finansų analizės skyriaus vedėju, Teisės, personalo ir civilinės metrikacijos skyriaus vedėju, Bendrųjų reikalų ir informacinių technologijų skyriaus vyr. specialistu (kalbos tvarkytoju). Pastabų nėra. |
| ***6. Projekto autorius ar autorių grupė*** |
| Socialinės paramos skyriaus vedėja Loreta Laugalienė. |

Socialinės paramos skyriaus vedėja Loreta Laugalienė